आयुर्वेद की पंचकर्म क्रिया अब फ्री नहीं
शरीरभी एक मशीन की तरह काम करता है। इस मशीन की सर्विसिंग के लिए आयुर्वेद में पंचकर्म क्रिया कारगर है। जिला अस्पताल में इस प्रक्रिया को कराने वाले लोगों को अब इस सुविधा का नि:शुल्क लाभ नहीं मिल सकेगा। इसके लिए लोगों को अच्छी खासी धनराशि का भुगतान करना होगा। आयुष विभाग ने विभिन्न जिलों में तो पहले ही पंचकर्म क्रिया में शुल्क लागू कर रखा है। अब एक मार्च से हिसार जिले में भी आयुष विभाग ने शुल्क लेना शुरू कर दिया है।
दरअसल, पंचकर्म विभाग को लेकर सरकार खासी गंभीर दिख रही है। इसके प्रचार-प्रसार को हाल ही में बाबा रामदेव को ब्रांड एंबेसडर बनाया गया है। क्रियाओं पर शुल्क देने के पीछे माना जा रहा है कि कई क्रियाएं महंगी हैं, जिन्हें चलाने के लिए शुल्क लेना जरूरी समझा गया। शरीर से टॉक्सिन निकालने को आयुर्वेद में पंचकर्म क्रिया को किया जाता है। इस क्रिया से शरीर का शोधन किया जाता है। पंचकर्म क्रिया में पांच प्रकार की क्रियाएं कराई जाती हैं, जिसमें वमन यानि उल्टी करा के कफ इत्यादि निकलवाना, विरेचन यानि दस्त लगाकर पेट को साफ कराना, नस्य यानि नाक में तेल आदि दवाओं के साथ सफाई इसी प्रकार अनुवासन वस्ति, आस्थाप वस्ति प्रक्रिया को कराया जाता है। सिविल अस्पताल में आयुष विभाग की अलग विंग है। पंचकर्म क्रिया के लिए अब तक विभाग ने हर्बल दवाओं का इंतजाम नहीं किया था। बाहर से हर्बल दवाइयां लानी पड़ती थी। अब विभाग ने दवाइयां भी उपलब्ध करवानी तय की हैं। निदेशालय से दवाओं की पहली खेप पहुंच गई है।
^पंचकर्म की क्रियाओं के लिए अब से शुल्क लगेगा। विभाग ने पहली बार पंचकर्म क्रियाओं के लिए हर्बल दवाओं की पहली खेप को भी भेजा है। हालांकि कुछ क्रियाओं के लिए नि:शुल्क प्रक्रिया भी है।\\\'\\\' -डाॅ.सुखवीर वर्मा, प्रभारी, आयुष विभाग।
यह क्रियाएं नि:शुल्क
एकांगअभ्यांग, अर्धांग अभ्यांग, पात्रपिंड स्वेद, शिरोवस्ति, शिरोपिछु, वमन, विरेचण, योग वस्ति आदि क्रियाएं शामिल हैं।
प्रक्रिया प्रक्रिया में लगने वाला समय चार्ज
सर्वांगअभ्यांग 45मिनट300रुपयेप्रति राउंड
सर्वांगधरा 45मिनट600रुपयेप्रति राउंड
शिरोधरा 53मिनट350रुपये
आक्षी तरपण 15मिनट300रुपये
नास्यं 30मिनट200रुपये
अन्ना लेपन 45मिनट500रुपये
सर्वांग स्वेद 00मिनट200रुपये
पंचकर्म क्रिया के लिए हर्बल दवाओं की खेप भी भेजी
सिविल अस्पताल
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva